Foto: KUN.UZ 2019 yil 30 dekabr - 2020 yil 5 yanvar kunlari birja savdolarining hajmi 426,2 mlrd so‘mni tashkil etdi. Valuta savdo maydonchasi orqali sotilgan tovarlarning qiymati 1,1 mln AQSh dollarini tashkil etdi. Eksport tarkibida suyultirilgan gazning ulushi – 93 foiz, paxta tolasi 7 foizni egalladi. Ko‘rgazma-yarmarka savdolarning haftalik hajmi 9,7 mlrd so‘mni tashkil qildi, kichik biznes sub’yektlari tomonidan amalga oshirilgan xaridlar esa 5,3 mlrd so‘mni yoki tuzilgan bitimlarning 54,3 foizni tashkil etdi. Ko‘rib chiqilayotgan davr mobaynida onlayn auksion orqali 588ta avtomobil raqamlari sotildi. Sotilgan davlat raqam belgilarining umumiy summasi 2,7 mlrd so‘mni tashkil qildi. Savdolar natijasida bitimlarning 21,9 foizi birinchi toifadagi avtoraqamlarga, 50,2 foizi ikkinchi va 27,9 foizi uchinchi toifa avtoraqamlarga tegishli bo‘ldi.